વૈશ્વિક નાણાકીય સેવાઓ પૂરી પાડતી એચએસબીસીના એક અહેવાલ મુજબ સરકારે રૂ.૫૦૦ અને એક હજારની ચલણી નોટ બંધ કરતાં તેનો ટૂંકા સમયગાળામાં ક્યાંય લાભ થશે તો ક્યાંક નુકસાન પણ થશે. રિપોર્ટમાં જણાવ્યું હતું કે નોટબંધીથી જીડીપીમાં ૦.૭ ટકાથી એક ટકા સુધીનો ઘટાડો થઈ શકે છે. નોટબંધીની સાથે સાથે સરકાર ઝડપથી સુધારા કરશે તો દેશને તેનો ફાયદો થશે. સરકાર દ્વારા લેવાયેલ નિર્ણયને પગલે દેશભરમાં વ્યાપક પ્રમાણમાં તેની અસર જોવા મળી રહી છે. લોકો મોટાં પ્રમાણમાં રોકડ જમા કરાવવા આગળ આવી રહ્યા છે. આઈસીઆઈસીઆઈ બેન્કમાં અત્યાર સુધીમાં રૂ.૩૨ હજાર કરોડથી વધુ રકમ જમા થઈ છે.